**Attack!** er et brettspill designet av Glenn Dover som ble utgitt av Eagle Games i 2003. *Attack!* vant Origins Award for beste historiske spill i 2003.

*Attack!* består av to spill, som begge selges separat: *Attack!* og *Attack! Expansion*. Handlingen til begge spillene er (løst) lagt til 1935. Begge spillene passer for 2- 6 spillere.

Attack!
-------

*Attack!* inneholder ett spillebrett (24 x 30 tommer) hvor kontinentene Europa, Afrika, Nord-Amerika og Sør-Amerika er avbildet, og del opp i landområder. Hvert landområde blir symbolisert med en av følgende ressurser : populasjon, olje, mineraler, fabrikker eller jernbane. Disse resursene utgjør økonomien i spillet. Disse ressursene blir byttet inn i penger. De våpenartene som kan benyttes er : stridsvogn, artilleri, infanteri og kampfly. Disse er representert med plastfigurer og kan flyttes rundt på brettet. I tillegg finnes det også : ubåter, slagskip, jagere og hangarskip. Disse er representert med kort, og kan ikke flyttes rundt.

Spillet ligner på en litt mer avansert versjon av Risk.

### Spillet gang

Hver spiller velger fire land de vil starte med, hvorav ett bli markert som hovedstad. I tillegg får de utdelt en del styrker. 

Spillet avsluttes når det kun er en spiller er igjen.

Når det foregår kriger, enten på sjøen eller på land, så blir resultatet avgjort av terningkast. Terningene har seks sider, men ved landkrig er de ikke inndelt fra 1 til 6 slik som er vanlig. Istedenfor er det ett symbol for hver av våpengrenene som er representert, utenom for kampflyene som har to symboler og det er en blank side. Når for eksempel terningen viser en stridsvogn, så betyr det at stridsvognen til spilleren har truffet, dersom spilleren har en stridsvogn med i angrepet. Dette fører til at det er fordelaktig å alltid angripe med minst en styrke fra hver av våpengrenene. Sjøslag blir avgjort med vanlige D6-terninger.

Spillet er det opp i faser, hvor man kan gjøre tre av følgende handlinger: 

* *Forflytting* – Man kan flytte styrkene sine, og eventuelt angripe.
* *Blitskrig* – Kan angripe en ekstra gang. Er kun mulig med strigsvogner.
* *Strategisk forflytting – Man kan styrkene sine fra et område man eier, til et annet.*
* *Sjøslag* – Skipene kan angripe motstandernes skip.
* *Diplomatisk bilts* – Prøve å få de nøytrale landene til å skifte side, uten å krige.
* *Bygge nye enheter* – Kan kjøpe nye enheter.
* *Handel* – Kan bytte ressurser med andre spillere.

Attack! Expansion
-----------------

Sammen med *Attack! Expansion*, så kommer det et nytt spillebrett som kan brukes sammen med det gamle. Det nye brettet inneholder verdensdelene Asia og Oseania. I tillegg blir det innført plastfigurer til båtene, politiske handlingskort, teknologikort, handelsruter og politisk styresett. Havet blir også delt opp i forskjellige soner, og skipene spiller en viktigere rolle enn i *Attack!*. Oljereserver som en ressurs blir også innført.

*Attack! Expansion* minner mer om Axis and Allies en om Risk.

### Spillet gang

Benytter samme grunnregler, men har noen tillegg:

* Land med olje ressurs kan nå velge å få utbetalt olje som oljereserver eller som penger.
* Spillet slutter etter at ett forhåndsbestemt antall kort er spilt. Den som har flest poeng da vinner.
* Spillerne blir tildelt et politisk styresett, som bestemmer hvordan det skal telles poeng på slutten. De forskjellige styresettene er : demokrati, monarki, kommunisme og fasisme.
* Politiske kort blir innført. Disse gir spillerne mulighet til å få fordeler, for eksempel få gratis styrker, eller

gjøre det vanskeligere for motstanderne, for eksempel ved å støtte nøytrale land med styrker. 

* Hver handling i hver fase koster nå oljeressurser å bruke. isteden for kun å gjøre tre, kan spillerne gjøre så mange de har råd til. Den første handlingen koser en oljeressurs, den neste koster to og så videre.
* Det blir innført handelsruter, som gir spilleren mulighet til å få ekstra ressurser.

Følgende handlinger er mulig å benytte seg av i *Attack! Expansion*: 

* *Forflytting* – Man kan flytte styrkene sine, og eventuelt angripe.
* *Strategisk forflytting – Man kan styrkene sine fra et område man eier, til et annet.*
* *Bygge nye enheter* – Kan kjøpe nye enheter.
* *Diplomatisk bilts* – Prøve å få de nøytrale landene til å skifte side, uten å krige. Denne blir direkte påvirket av hvilket styresett spilleren har, og hvilket styresett det nøytrale landet har.
* *Benytte politiskekort* – Spilleren kan benytte ett eller flere av sine egne kort.
* *Starte handelsrute auksjon* – Starte en auksjon på en handelsrute.
* *Forske* – Ved hjelp av terningen avgjøres det om man greiere å få tilgang på en teknologi
* *Handel* – Kan bytte ressurser eller kort med andre spillere.
* *Strategisk bombing* – Mulig å bombe motspillernes, slik at de mister ressurser.
* *Kommersiell angrep* – Man angriper en handelsrute, slik at spilleren ikke får de ressursene de egentlig skulle hatt.

Eksterne lenker
---------------

* *Attack!* fra Boardgamegeek.com
* *Attack! Expansion* fra Boardgamegeek.com
* *Attack!* fra Brettspill.no[*død lenke*]
* *Attack! Expansion* fra Brettspill.no[*død lenke*]